Leonardas Vaitys

Leonardas Raimundas Vaitys (1943 m. liepos 17 d. Kaune – 2022 m. balandžio 11 d.) – Lietuvos architektas, redaktorius, visuomenės veikėjas.Mirė Leonardas Vaitys, Lietuvos architektų sąjunga, 2022-04-11. Nuoroda tikrinta 2022-04-30.

 Biografija 
Gimė dailininko Jono Vaičio (1903–1963) šeimoje. 1961–1968 m. studijavo Kauno politechnikos instituto Statybos fakultete.

Nuo 1968 m. Komunalinio ūkio projektavimo instituto architektas, 1978–1985 m. projektų vyriausiasis architektas, 1985–1987 m. visuomeninių pastatų projektavimo skyriaus vadovas, 1987–1991 m. instituto vyriausiasis architektas. 1991–2011 m. UAB „Forma“ vadovas. Nuo 2012 m. žurnalo „Archiforma“ leidėjas ir vyriausiasis redaktorius.

Parašė architektūros teorijos ir kritikos straipsnių.Kas yra kas Lietuvoje: kraštiečiai. – Kaunas: Neolitas, 2008. – 858–859 p.

 Realizuoti architektūriniai projektai 
 1970 m. kino teatras „Šalčia“ Šalčininkuose (neišlikęs)
 1976 m. bendrabutis Algirdo g. Vilniuje
 1980 m. visuomeninio maitinimo kompleksas „Vilija“
 1981 m. LSSR socialinio aprūpinimo ministerija J. Pševalskio g. 11
 1992 m. Lietuvos taupomojo banko pastatas Savanorių pr., su architektu Dainiumi Čižu
 1994 m. Vilniaus oro uosto išplėtimas, su architektais Algimantu Alekna ir Gintautu Telksniu
 1994 m. blokuoti gyvenamieji namai Žirgo g.
 1996 m. administracinis pastatas Jakšto g. 12, su architektu Rolandu Paleku
 1999 m. UAB „Alna“ administracinio pastato A. Domaševičiaus g. rekonstrukcija, su architektais S. Mikštu ir A. Bakšiu
 2000 m. sporto ir reabilitacijos centras „Olympic Gym“
 2000 m. Lietuvos ambasada Minske, su architektais S. Mikštu ir R. Kučinsku
 2001 m. administracinio pastato Vilniaus g. 35 rekonstrukcija su išplėtimu, su architektu A. Bakšiu
 2003 m. viešbutis „Europa City“ Jasinskio g., su architektu R. Kučinsku
 „Royal Spa“ Birštone, su architektais E. Giliu, D. Giliene, O. Atkočiūnaite, T. Čapliku
 2007 m. Vilniaus oro uosto Šengeno terminalas, su architektu R. Kučinsku
 2009 m. Palangos oro uostas, su architektais R. Kučinsku ir T. Čapliku

 Dalyvavimas konkursuose 
 1970 m. LKP CK administracinis pastatas Lenino aikštėje (dab. Lukiškių aikštė), su architektu G. Telksniu, 2 premija
 1978 m. Kauno autobusų stotis, su architektais Algimantu Alekna ir Gintautu Telksniu, 1 premija
 Politinio švietimo namai Tilto g. Vilniuje, su architektais A. Alekna, G. Telksniu ir A. Žaliu, paskatinamoji premija
 Vilniaus miesto pėsčiųjų zonos schema, su architektu G. Telksniu, 3 premija
 „Kaimo“ vidurinės mokyklos projektas Latvijoje, su G. Telksniu, 3 premija
 Tarptautinis komunikacijų centras „Tête Défense“, Paryžius, Prancūzija

 Visuomeninė veikla 
 1996–1999 m. Lietuvos architektų sąjungos valdybos pirmininkas
 nuo 1996 m. Architekto Gedimino Baravyko fondo pirmininkas
 1999–2012 m. Architekto Algimanto Zavišos paramos ir labdaros fondo pirmininkas

 Bibliografija 
 Architektūra: albumas. – Vilnius: Artseria, 2003. – 142 p.: iliustr. – ISBN 9986-716-28-4
 Gintautas Juozas Telksnys: architektas. – Vilnius: Artseria, 2005. – 143 p.: iliustr. – ISBN 9986-716-41-1
 Saulius Šarkinas: architektas. – Vilnius: Artseria, 2007. – 109 p.: iliustr. – ISBN 978-9986-716-58-7
 Architektas Vladas Stauskas: kūrybos ir mokslo keliu. – Vilnius: Archiforma, 2008. – 119 p.: iliustr. – ISBN 978-9955-927-00-6
 Paroda „Našlaičiai“ / Romualdas Kučinskas, Leonardas Vaitys. – Vilnius, 2010. – 59 p.: iliustr. – ISBN 978-9955-927-01-3
 Aštuoni skaičiai po kablelio… : spalvos Vladimiro Segalio portretui / Tomas Segalis, Leonardas Vaitys, Ingrida Tomaševičienė. – Vilnius: Viltekta, 2011. – 93 p.: iliustr. – ISBN 978-609-95332-0-9
 Jonas Vaitys: monografija / Violeta Krištopaitytė, Leonardas Vaitys. – Vilnius: Artseria, 2013. – 208 p.: iliustr. – ISBN 978-9986-716-92-1
 Eklektika. – Vilnius: Ex Arte, 2013. – 430 p.: iliustr. – ISBN 978-609-8010-26-8

 Įvertinimas 
 Lietuvos architektų sąjungos „Garbės ženklas“
 2013 m. Lietuvos architektų sąjungos „Architektūros riterio ordinas“
 2014 m. Architekto Algimanto Zavišos paramos ir labdaros fondo prizas „Už gyvenimo nuopelnus rekreacinės architektūros srityje“

 Šaltiniai 

Kategorija:Lietuvos architektai
Kategorija:Lietuvos redaktoriai